Ελευθερία Μοσχάτου (καλαθοσφαίριση γυναικών)

Ο Αθλητικός Όμιλος Ελευθερία Μοσχάτου είναι ελληνικό αθλητικό σωματείο που δραστηριοποιείται στην περιοχή του Μοσχάτου στην Αθήνα. Επίσημο έτος ίδρυσής του είναι το 1973 και οι αθλητές του αγωνίζονται με χρώματα το μπλε, το λευκό και συμπληρωματικά το μαύρο.

Το τμήμα γυναικείας καλαθοσφαίρισης του συλλόγου διατηρεί τόσο ομάδα ενήλικων γυναικών, όσο και ακαδημίες νεαρών ηλικιακά αθλητριών. Νομικά έχει τη μορφή ερασιτεχνικού σωματείου. Ως έδρα χρησιμοποιεί το Δημοτικό Κλειστό Γυμναστήριο του Μοσχάτου, χωρητικότητας 330 καθήμενων θεατών.«Κλειστό Γυμναστήριο Μοσχάτου» , πληροφορίες στον ιστότοπο Gipeda.gr.

 Ιστορική αναδρομή 
 Το νταμπλ του 2004  
Η ομάδα καλαθοσφαίρισης γυναικών της Ελευθερίας Μοσχάτου, αγωνιζόμενη στα πλαίσια του τοπικού πρωταθλήματος της Ε.Σ.ΚΑ. Νότιας Αττικής, αναδείχτηκε Πρωταθλήτρια και Κυπελλούχος γυναικών την άνοιξη του 2004.«Ένωση Σωματείων Καλαθοσφαίρισης Νότιας Αττικής», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.«Aποτελέσματα Κυπέλλου ΕΣΚΑΝΑ: Ο τίτλος στην Ελευθερία Μοσχάτου!», άρθρο στον ιστότοπο WePlayBall.gr, 2 Μαρτίου 2014. Την επόμενη περίοδο ανήλθε στην Α2 Εθνική Κατηγορία (Όμιλος Νότου), όπου και αγωνίστηκε για πέντε περιόδους.

 Στην Α2 Εθνική Κατηγορία (2004-2009) 
Στην παρθενική της περίοδο στην Α2 Εθνική, 2004-05, η Ελευθερία τοποθετήθηκε στον Όμιλο Νότου, τον οποίο συνέθεταν 12 ομάδες. Ο απολογισμός της πρώτης της χρονιάς ήταν 9 νίκες και 13 ήττες. Βρέθηκε να ισοβαθμεί με το Γ.Σ. Περιστερίου, απέναντι στον οποίο υπερείχε βάσει των μεταξύ τους αποτελεσμάτων, και τελικά κατετάγη στην 8η θέση της τελικής βαθμολογίας.«Βαθμολογία Πρωταθλήματος Α2 Εθνικής Κατηγορίας Γυναικών (Όμιλος Νότου) 2004-2005», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Την ίδια χρονιά έλαβε χώρα και η πρώτη παρουσία της ομάδας στο θεσμό του Κυπέλλου Ελλάδος, στα πλαίσια του οποίου έδωσε 3 παιχνίδια και πιο συγκεκριμένα στην Α' Φάση. Στο πρώτο απέκλεισε το Φιλαθλητικό Ζωγράφου με σκορ 71-45. Στη συνέχεια νίκησε τον Παγχιακό με σκορ 50-65, για να υποκύψει τελικά στην 3η Αγωνιστική όπου και έχασε με μεγάλη διαφορά (67-32) από τον Άρη Θήβας.

Την επόμενη χρονιά, 2005-06, οι Όμιλοι της Α2 Εθνικής φιλοξένησαν 14 ομαδες. Το σωματείο του Μοσχάτου τερμάτισε και πάλι σχετικά χαμηλά στη βαθμολογία και πιο συγκεκριμένα στη 10η θέση. Το ισοζύγιο αποτελεσμάτων του ήταν 10 νίκες και 16 ήττες, ενώ δεν παρατηρήθηκε ισοβαθμία.«Βαθμολογία Πρωταθλήματος Α2 Εθνικής Κατηγορίας Γυναικών (Όμιλος Νότου) 2005-2006», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Σε ό,τι αφορά το Κύπελλο Ελλάδος, υποχρέωσε σε ήττα το Περιστέρι στην Α' Φάση με σκορ 67-44. Στη Β' Φάση, ωστόσο, γνώρισε την ήττα με σκορ 63-74 από τον Γ.Α.Σ. Κομοτηνή με συνέπεια να αποκλειστεί από τη συνέχεια της διοργάνωσης.«Αποτελέσματα Κυπέλου», άρθρο στον ιστότοπο του ΣΠΟΡ FM, 26 Σεπτεμβρίου 2005.

Την αγωνιστική περίοδο 2006-07 η Ελευθερία σημείωσε την καλύτερη επίδοση της πενταετίας αυτής στα Εθνικά Πρωταθλήματα, κλείνοντας τη χρονιά στην 6η θέση του τελικού βαθμολογικού πίνακα. Ο απολογισμός της χρονιάς ήταν 16 νίκες και 10 ήττες, ενώ τον Όμιλο συνέθεσαν και πάλι 14 ομάδες.«Βαθμολογία Πρωταθλήματος Α2 Εθνικής Κατηγορίας Γυναικών (Όμιλος Νότου) 2006-2007», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Η ομάδα συμμετείχε επιπλέον σε δύο αγώνες για το Κύπελλο. Στην μεν Α' Φάση υποχρέωσε σε ήττα τους Κυρίαρχους Παλαιάς Κοκκινιάς με σκορ 56-79, στη δε Β' Φάση ηττήθηκε με τη σειρά της από τον Απόλλωνα Πτολεμαΐδας με σκορ 41-52.

Την επόμενη περίοδο, 2007-08, η απόδοση της ομάδας του Μοσχάτου κυμάνθηκε χονδρικά στα ίδια επίπεδα με αποτέλεσμα να συγκεντρώσει 13 νίκες και 13 ήττες. Την ίδια συγκομιδή είχε και ο Γ.Σ. Αγίας Παρασκευής, απέναντι στον οποίο όμως η Ελευθερία βρέθηκε να υπερτερεί. Στην τελική βαθμολογική κατάταξη βρέθηκε μία θέση χαμηλότερα από την προηγούμενη χρονιά, δηλαδή στην 7η σε σύνολο 14 ομάδων.«Βαθμολογία Πρωταθλήματος Α2 Εθνικής Κατηγορίας Γυναικών (Όμιλος Νότου) 2007-2008», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Στο Κύπελλο η πορεία της τερματίστηκε πρόωρα εφόσον έχασε στην πρεμιέρα με σκορ 64-47 από το Δ.Α.Σ. Άνω Λιοσίων.«Το Κύπελλο Γυναικών», άρθρο στον ιστότοπο Sport24.gr, 23 Σεπτεμβρίου 2007.«Επιβλητικές νίκες», άρθρο στον ιστότοπο SentraGoal.gr, 24 Σεπτεμβρίου 2007.

Τη χρονιά 2008-09 η πορεία της ομάδας στην Α2 Εθνική έλαβε τέλος εφόσον η απόδοσή της παρουσίασε κάμψη. Ολοκλήρωσε τις αγωνιστικές της υποχρεώσεις στη 12η θέση της τελικής βαθμολογίας, έχοντας σημειώσει 8 νίκες σε 26 αγώνες.«Βαθμολογία Πρωταθλήματος Α2 Εθνικής Κατηγορίας Γυναικών (Όμιλος Νότου) 2008-2009», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Στη διοργάνωση του Κυπέλλου Ελλάδος δεν κατάφερε να ξεπεράσει την 1η Αγωνιστική όπου και έχασε με σκορ 44-49 από την Αμαρυλλίδα Βριλησσίων.«Η Πορεία ως το Final Four», άρθρο στον ιστότοπο WePlayBall.gr, 6 Φεβρουαρίου 2009.«Τα αποτελέσματα στο Κύπελλο Γυναικών» , άρθρο στον ιστότοπο Sport24.gr, 21 Σεπτεμβρίου 2008.«Τα αποτελέσματα του κυπέλλου Γυναικών», άρθρο στον ιστότοπο Gazzetta.gr, 21 Σεπτεμβρίου 2008.

 Επιστροφή στο Τοπικό Πρωτάθλημα (2009-2015) 
Έχοντας επιστρέψει πλέον στα πλαίσια του Πρωταθλήματος της Α' Κατηγορίας Γυναικών της Ε.Σ.ΚΑ.Ν.Α., η Ελευθερία Μοσχάτου ξεκίνησε μάλλον αδύναμα, τερματίζοντας στην πρώτη φάση του έτους 2009-10 στην 8η θέση του Ομίλου της με ισοζύγιο 3 νίκες και 13 ήττες.«Αποτελέσματα ΕΣΚΑΝΑ: Ολοκληρώθηκε η πρώτη φάση», άρθρο στον ιστότοπο WePlayBall.gr, 12 Φεβρουαρίου 2010.. Στη δεύτερη φάση, στον Όμιλο που θα καθόριζε τις θέσεις 9 έως 17, έκλεισε τον κύκλο της στην 5η θέση, κατά συνέπεια στη 13η θέση στο σύνολο του Πρωταθλήματος.«Αποτελέσματα ΕΣΚΑΝΑ (Θέσεις 9-17): Στα πλέι οφ η Καστέλλα», άρθρο στον ιστότοπο WePlayBall.gr, 19 Απριλίου 2010.

Την επόμενη αγωνιστική περίοδο, 2010-11, κατά τη Β' Φάση οι 18 ομάδες του γυναικείου Πρωταθλήματος χωρίστηκαν σε 3 Ομίλους δυναμικότητας βάσει των αποτελεσμάτων της Α' Φάσης. Η Ελευθερία τοποθετήθηκε στον τρίτο Όμιλο, αυτόν της χαμηλότερης δυναμικότητας, ολοκληρώνοντας τη χρονιά στη 16η θέση του τελικού συνολικού βαθμολογικού πίνακα.«Αποτελέσματα ΕΣΚΑΝΑ: Το Ελληνικό πιστοποίησε την υπεροχή του!», άρθρο στον ιστότοπο WePlayBall.gr, 14 Μαρτίου 2011.

Τη χρονιά 2011-12 επέστρεψε το σύστημα βάσει του οποίου μετά την ολοκλήρωση της Α' Φάσης οι ομάδες χωρίστηκαν σε δύο γκρουπ δυναμικότητας. Η Ελευθερία βρέθηκε αυτή τη φορά στον «Όμιλο των Ισχυρών», κλείνοντας την κανονική περίοδο στην 8η θέση.«Αποτελέσματα ΕΣΚΑΝΑ: Φινάλε κανονικής περιόδου με πρώτο τον Φάρο!», άρθρο στον ιστότοπο WePlayBall.gr, 1 Απριλίου 2012. Πέρασε επιτυχώς στη διαδικασία των Play-offs όπου και διασταυρώθηκε με τον πρωτοπόρο και μετέπειτα Πρωταθλητή, Φάρο Κερατσινίου. Το εισιτήριο για την τετράδα θα έδιναν οι δύο νίκες, τις οποίες ο Φάρος πήρε διαδοχικά, με 53-39 και 24-53, με αποτέλεσμα να τερματιστεί εκεί η πορεία της Ελευθερίας στο Πρωτάθλημα.«Τζάμπολ στα πλέι οφ της Α' ΕΣΚΑΝΑ γυναικών» , άρθρο στον ιστότοπο BasketNet.gr, 5 Απριλίου 2012.«Αποτελέσματα Πλέι Οφ ΕΣΚΑΝΑ: Ισοφάρισαν οι Κυρίαρχοι, «καθάρισαν» οι τρεις!», άρθρο στον ιστότοπο WePlayBall.gr, 9 Απριλίου 2012.

Την επόμενη χρονιά, 2012-13, ο σύλλογος βελτιώθηκε αγωνιστικά και βρέθηκε στην 3η θέση της βαθμολογικής κατάταξης της κανονικής περιόδου, περνώντας για δεύτερη συνεχόμενη χρονιά στα Play-offs.«Αποτελέσματα ΕΣΚΑΝΑ: Ώρα για πλέι οφ!», άρθρο στον ιστότοπο WePlayBall.gr, 15 Απριλίου 2013. Ακολούθησαν δύο νικηφόρα παιχνίδια (40-50, 59-48) απέναντι στην ομάδα της Αργυρούπολης, με αποτέλεσμα η Ελευθερία να προκριθεί στη σειρά των Τελικών του πρωταθλήματος, όπου αντιμετώπισε με μειονέκτημα έδρας το Παλαιό Φάληρο.«Αποτελέσματα Πλέι Οφ ΕΣΚΑΝΑ: "Εκδίκηση" της Ελευθερίας στην Αργυρούπολη, κράτησε την έδρα το Φάληρο!», άρθρο στον ιστότοπο WePlayBall.gr, 25 Απριλίου 2013.«Αποτελέσματα Πλέι Οφ ΕΣΚΑΝΑ: Στον τελικό η σούπερ Ελευθερία!», άρθρο στον ιστότοπο WePlayBall.gr, 29 Απριλίου 2013. Εκεί, σε δύο αμφίρροπους αγώνες, ηττήθηκε δύο φορές (56-54, 53-48), χάνοντας την ευκαιρία να επιστρέψει στην Α2 Εθνική.«Αποτελέσματα Πλέι Οφ ΕΣΚΑΝΑ: Πρώτο (αγχωτικό) βήμα για Α2 από το Φάληρο!», άρθρο στον ιστότοπο WePlayBall.gr, 13 Μαΐου 2013.«Αποτελέσματα ΕΣΚΑΝΑ: Το Φάληρο επιστρέφει στην Α2!», άρθρο στον ιστότοπο WePlayBall.gr, 16 Μαΐου 2013. Την ίδια χρονιά η ομάδα του Μοσχάτου προκρίθηκε στο Τελικό του Κυπέλλου Γυναικών της Ε.Σ.ΚΑ.Ν.Α. επικρατώντας στον Ημιτελικό της Προοδευτικής Νεολαίας με σκορ 51-29.«Aποτελέσματα Final-4 Κυπέλλου ΕΣΚΑΝΑ: Στον τελικό με θρίλερ ο ΑΟΝΑ, εύκολα η Ελευθερία!», άρθρο στον ιστότοπο WePlayBall.gr, 19 Απριλίου 2013. Κυπελλούχος της χρονιάς, ωστόσο, αναδείχθηκε η Αργυρούπολη που νίκησε την Ελευθερία με σκορ 62-53.«Κυπελλούχος Ε.Σ.ΚΑ.Ν.Α. ο Α.Ο.Ν.Α.» , άρθρο στον ιστότοπο WomenSports.gr, 21 Απριλίου 2014.

Κατά την αγωνιστική περίοδο 2013-14 η Ελευθερία παρουσίασε την ίδια δυναμική ολοκληρώνοντας τις αγωνιστικές της υποχρεώσεις στη 2η θέση του βαθμολογικού πίνακα, πίσω μόνο από την αήττητη Δάφνη Αγίου Δημητρίου.«Αποτελέσματα ΕΣΚΑΝΑ: Τέλος στην κανονική περίοδο με αήττητη την Δάφνη Αγίου Δημητρίου!», άρθρο στον ιστότοπο WePlayBall.gr, 14 Απριλίου 2014. Στα πλαίσια των Play-offs αντιμετώπισε αρχικά την ομάδα του Προφήτη Ηλία Πειραιά απέναντι στην οποία επικράτησε δύο φορές σε τρεις αγώνες (48-51 ήττα εντός, 35-49 νίκη εκτός, 43-34 νίκη εντός).«Αποτελέσματα Πλέι Οφ ΕΣΚΑΝΑ: Έσπασε την έδρα ο Προφήτης, δυσκολεύτηκε η Δάφνη!», άρθρο στον ιστότοπο WePlayBall.gr, 28 Απριλίου 2014.«Η Ελευθερία break στο break», άρθρο στον ιστότοπο SportSHero.gr, 30 Απριλίου 2014.«Αποτελέσματα Πλέι Οφ ΕΣΚΑΝΑ: Δεύτερη φιναλίστ η Ελευθερία!», άρθρο στον ιστότοπο WePlayBall.gr, 5 Μαΐου 2014. Στους Τελικούς η Ελευθερία διασταυρώθηκε με τη Δάφνη Αγίου Δημητρίου (49-43 ήττα εκτός, 65-61 νίκη εντός, 65-54 ήττα εκτός) χάνοντας τελικά το τρόπαιο και το εισιτήριο για την Α2 Εθνική Κατηγορία.«Πήρε κεφάλι η Δάφνη Αγίου Δημητρίου, 49-43 την Ελευθερία Μοσχάτου και 1-0 στον τελικό πλέι οφ», ανάρτηση στον επίσημο ιστότοπο της Ένωσης Σωματείων Καλαθοσφαίρισης Νότιας Αττικής, 7 Μαΐου 2014.«Aποτελέσματα Πλέι Οφ ΕΣΚΑΝΑ: Ζωντανή για τον τίτλο σε ματς-θρίλερ η Ελευθερία!», άρθρο στον ιστότοπο WePlayBall.gr, 11 Μαΐου 2014.«Αποτελέσματα Πλέι Οφ ΕΣΚΑΝΑ: Στην Α2 Νότου η Δάφνη Αγίου Δημητρίου!», άρθρο στον ιστότοπο WePlayBall.gr, 15 Μαΐου 2014.

Την ίδια χρονιά, η Ελευθερία Μοσχάτου κατέκτησε για δεύτερη φορά στην ιστορία της το Κύπελλο Γυναικών Ε.Σ.ΚΑ.Ν.Α. επικρατώντας στον τελικό της ομάδας νεανίδων του Πρωτέα Βούλας με σκορ 61-53. Πολυτιμότερη παίκτρια του αγώνα αναδείχτηκε η αθλήτρια του συλλόγου Νατάσα Κακλέα που σημείωσε 24 πόντους.«Κύπελλο ΕΣΚΑΝΑ Γυναικών: Θρίαμβος για Ελευθερία Μοσχάτου», άρθρο στον ιστότοπο OnSports.gr, 2 Μαρτίου 2014.«Κυπελλούχος ΕΣΚΑΝΑ η Ελευθερία Μοσχάτου», άρθρο στον ιστότοπο BasketNet.gr, 2 Μαρτίου 2014.«Κυπελλούχος ΕΣΚΑΝΑ γυναικών η Ελευθερία Μοσχάτου», άρθρο στον ιστότοπο SuperBasket.gr, 1 Μαρτίου 2014.

Η Ελευθερία συνέχισε να είναι υπολογίσιμη δύναμη και το 2014-15, χρονιά κατά την οποία έκλεισε την κανονική περίοδο στην 3η θέση του βαθμολογικού πίνακα.«Αποτελέσματα ΕΣΚΑΝΑ: Τέλειωσε η κανονική περίοδος με πρώτο τον Προφήτη!», άρθρο στον ιστότοπο WePlayBall.gr, 5 Απριλίου 2015. Στη διαδικασία των Play-offs διασταυρώθηκε με το Φοίνικα Πειραιά, έχοντας ανάγκη δύο νίκες για να προκριθεί στους Τελικούς. Υποφέροντας όμως από τραυματισμούς η ομάδα δεν ανταποκρίθηκε, χάνοντας δύο συνεχόμενες φορές με 55-47 και 49-63 εκτός κι εντός έδρας αντίστοιχα.«Αποτελέσματα Play Off ΕΣΚΑΝΑ: Μίλησε η έδρα στα πρώτα ματς!», άρθρο στον ιστότοπο WePlayBall.gr, 20 Απριλίου 2015.«Αποτελέσματα Play Off ΕΣΚΑΝΑ: Στον τελικό ο Φοίνικας, ισοφάρισε ο Φάρος!», άρθρο στον ιστότοπο WePlayBall.gr, 23 Απριλίου 2015. Στη σειρά των Μικρών Τελικών αντιμετώπισε τον Προφήτη Ηλία απέναντι στον οποίο επίσης δεν κατάφερε να πάρει νικηφόρο αποτέλεσμα (64-52, 39-44). Με τον τρόπο αυτό τερμάτισε στην 4η θέση.«Αποτελέσματα Play Off ΕΣΚΑΝΑ: Πρώτο βήμα για την Α2 ο Φοίνικας!», άρθρο στον ιστότοπο WePlayBall.gr, 30 Απριλίου 2015.«Aποτελέσματα Play Off ΕΣΚΑΝΑ: Ισοφάρισε ο Φάρος, χάλκινο για τον Προφήτη!», άρθρο στον ιστότοπο WePlayBall.gr, 4 Μαΐου 2015.

 Ανοδική πορεία (2015-2018) 
 Αγωνιστική περίοδος (2015-2016) 
Η αγωνιστική περίοδος 2015-16 ξεχωρίζει στην ιστορία του συλλόγου για το γεγονός ότι σε αυτή κατέκτησε το δεύτερό του νταμπλ σε τοπικό επίπεδο, επιστρέφοντας στη συνέχεια στα εθνικά πρωταθλήματα.

Σε ό,τι αφορά τη διοργάνωση του Κυπέλλου Νότιας Αττικής η Ελευθερία ευνοήθηκε στην κλήρωση καθώς πέρασε τη «Φάση των 16» άνευ αγώνος. Στη «Φάση των 8» νίκησε εντός έδρας τις Νεανίδες του Πρωτέα Βούλας με σκορ 61-46.«Πρόγραμμα και Αποτελέσματα Κυπέλλου Γυναικών Ε.Σ.ΚΑ.Ν.Α. 2015-2016», πληροφορίες στον επίσημο ιστότοπο της Ένωσης Σωματείων Καλαθοσφαίρισης Νότιας Αττικής. Στους Ημιτελικούς επικράτησε εντός έδρας απέναντι στο Φοίνικα Πειραιώς με σκορ 51-41. Στον Τελικό αναδείχθηκε νικήτρια απέναντι στις Νεανίδες του Κρόνου Αγίου Δημητρίου με σκορ 42-56. Πολυτιμότερη παίκτρια του αγώνα αναγνωρίστηκε η αθλήτρια της Ελευθερίας, Νατάσα Κακλέα.«Τελικός Κυπέλλου Γυναικών Νέα Πέραμος: Ελευθερία Μοσχάτου - Κρόνος Αγίου Δημητρίου Νεανίδες 56-42 Τελικό», άρθρο στον επίσημο ιστότοπο της Ένωσης Σωματείων Καλαθοσφαίρισης Νότιας Αττικής, 18 Μαρτίου 2016.

Στην Κανονική Περίοδο του Πρωταθλήματος Νότιας Αττικής η Ελευθερία αντιμετώπισε 12 αντιπάλους σε διπλούς αγώνες. Ολοκλήρωσε τις αγωνιστικές της υποχρεώσεις στην κορυφή του βαθμολογικού πίνακα με 23 νίκες και 1 ήττα.«Α' Γυναικών: 26η Αγωνιστική», άρθρο στον επίσημο ιστότοπο της Ένωσης Σωματείων Καλαθοσφαίρισης Νότιας Αττικής, 24 Απριλίου 2016. Στους Ημιτελικούς των Play-Offs, όπου το πέρασμα στην επόμενη και τελευταία φάση καθόριζαν δύο νίκες, διασταυρώθηκε με τον Προφήτη Ηλία. Στον πρώτο μεταξύ τους αγώνα νίκησε εντός έδρας με σκορ 70-42.«Α' Ημιτελικός Play-Offs Γυναικών: Ελευθερία Μοσχάτου - Προφήτης Ηλίας 70-42», άρθρο στον επίσημο ιστότοπο της Ένωσης Σωματείων Καλαθοσφαίρισης Νότιας Αττικής, 5 Μαΐου 2016. Επικράτησε και εκτός έδρας με σκορ 29-47 κάνοντας το επιθυμητό 2-0 στη σειρά.«Στον Τελικό Ελευθερία Μοσχάτου και Κυρίαρχοι», άρθρο στον επίσημο ιστότοπο της Ένωσης Σωματείων Καλαθοσφαίρισης Νότιας Αττικής, 8 Μαΐου 2016. Στους Τελικούς, που επίσης κρίνονταν στις δύο νίκες, η ομάδα του Μοσχάτου διασταυρώθηκε με τους Κυρίαρχους Παλαιάς Κοκκινιάς με πλεονέκτημα έδρας. Στον πρώτο αγώνα, που έλαβε χώρα στο Μοσχάτο, η Ελευθερία πήρε το προβάδισμα με σκορ 54-28.«Γυναίκες: Έκανε το πρώτο βήμα για την Α2 η Ελευθερία Μοσχάτου, 54-28 τους Κυρίαρχους», άρθρο στον επίσημο ιστότοπο της Ένωσης Σωματείων Καλαθοσφαίρισης Νότιας Αττικής, 12 Μαΐου 2016. Στον επαναληπτικό των Καμινίων εξασφάλισε ταυτόχρονα τον Τίτλο και την άνοδο στην Α2 Εθνική, παίρνοντας τη νίκη με σκορ 39-67.«Στην Α2 η Ελευθερία Μοσχάτου - Νίκησε και στο Β' Τελικό τους Κυρίαρχους 67-39», άρθρο στον επίσημο ιστότοπο της Ένωσης Σωματείων Καλαθοσφαίρισης Νότιας Αττικής, 15 Μαΐου 2016.«Α' Γυναικών: Πρωταθλήτρια η Ελευθερία Μοσχάτου - ανέβηκε στην Α2» , άρθρο στον ιστότοπο SportsHero.gr, 16 Μαΐου 2016.

Προπονητικό δίδυμο τη χρονιά αυτή ήταν οι Σωτήρης Τσαραπατσάνης και Γιάννης Παπαναστασίου. Κορυφαίες σκόρερ την Κανονική Περίοδο αναδείχθηκαν για λογαριασμό της Ελευθερίας η Νατάσα Κακλέα (258 πόντοι), Βίλλυ Ξεπαπαδέα (206 πόντοι) και Μαρία Ζαχαράκη (192 πόντοι). Για την ευστοχία τους στα τρίποντα διακρίθηκαν η Νατάσα Κακλέα (31), η Έλενα Σιδηροπούλου (25) και η Κατερίνα Μούλτση (23).«Τα στατιστικά της Κανονικής Περιόδου της Α' Γυναικών», άρθρο στον επίσημο ιστότοπο της Ένωσης Σωματείων Καλαθοσφαίρισης Νότιας Αττικής, 24 Απριλίου 2016.

 Αγωνιστική περίοδος (2016-2017) 
Την αγωνιστική περίοδο 2016-17 πραγματοποιήθηκε η επιστροφή της Ελευθερίας στα γήπεδα της Α2 Εθνικής Κατηγορίας μετά από απουσία 7 ετών. Τον Όμιλο Νότου συνέθεσαν 11 σύλλογοι, κάνοντας την παραμονή στην Κατηγορία δύσκολη υπόθεση. Η Ελευθερία κατάφερε να ξεπεράσει τη δοκιμασία αυτή τερματίζοντας στην ασφαλή 5η θέση της βαθμολογικής κατάταξης. Ο απολογισμός της ήταν 12 νίκες και 8 ήττες, ενώ δεν παρατηρήθηκε ισοβαθμία.«Βαθμολογία και Αποτελέσματα Πρωταθλήματος Α2 Εθνικής Κατηγορίας (Όμιλος Νότου) 2016-2017», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.«Πρωταθλητής ο Φάρος που γιόρτασε την άνοδο», άρθρο στον ιστότοπο Sport24.gr, 9 Απριλίου 2017.

Το προπονητικό επιτελείο τη χρονιά αυτή παρέμεινε το ίδιο. Τους περισσότερους πόντους για λογαριασμό της ομάδας συγκέντρωσε η Ξένια Χελιώτη (282 πόντοι), που είχε παράλληλα την τρίτη καλύτερη επίδοση στο σύνολο του Ομίλου. Για τη συλλογή της από εύστοχα τρίποντα (42 στον αριθμό) διακρίθηκε η Κατερίνα Σπαθάρη.«Νικήτρια η Κουτσουνούρη στην… Ολύμπια Τιτανομαχία στις σκόρερ της Α2 γυναικών του Βορρά με διαφορά... στήθους-Πρώτη στα τρίποντα με ρεκόρ η Ταντουρόφσκα- Πάρτι η Κεχαγια στο Νότο-«Εκαψε τελικά το σπαθί» η Καμμένου» , άρθρο στον ιστότοπο Tsiotras.blogspot.gr, 11 Απριλίου 2017.

Στο θεσμό του Κυπέλλου Ελλάδος, στον οποίο επίσης επέστρεψε ο σύλλογος του Μοσχάτου, έδειξε αρκετά ανθεκτικός εφόσον αποκλείστηκε μετά από τέσσερις αγώνες. Στην Α' Φάση κατάφερε να αποκλείσει διαδοχικά τους Κυρίαρχους Παλαιάς Κοκκινιάς (εντός έδρας 59-36),«Τα αποτελέσματα στο κύπελλο», άρθρο στον ιστότοπο της εφημερίδας «Δημοκρατική», 26 Σεπτεμβρίου 2016.«Τα αποτελέσματα στο Κύπελλο Γυναικών» , άρθρο στον ιστότοπο BasketNet.gr, 18 Σεπτεμβρίου 2016. την Αγία Παρασκευή (εντός έδρας 61-49) «Προκρίθηκε στο Κύπελλο Ελλάδας γυναικών η Ελευθερία Μοσχάτου», άρθρο στον ιστότοπο Tsiotras.blogspot.com, 25 Σεπτεμβρίου 2016.«Ηρακλής και Απόλλωνας προκρίθηκαν στο Κύπελλο Γυναικών» , άρθρο στον ιστότοπο BasketPlus.gr, 25 Σεπτεμβρίου 2016. και τα Μελίσσια (εκτός έδρας 56-62 στην παράταση, 53-53 κ.α.).«Πρόκριση στο Κύπελλο για Φάρο Κερατσινίου και Ηρακλή» , άρθρο στον ιστότοπο AgapoToBasket.gr, 2 Οκτωβρίου 2016.«Μελίσσια – Ελευθερία Μοσχάτου 56-62» , άρθρο στον ιστότοπο Thessi.gr, 2 Οκτωβρίου 2016. Στη «Φάση των 16» το εμπόδιο του Πανιωνίου αποδείχθηκε ανυπέρβλητο, με την Ελευθερία να γνωρίζει την ήττα στην έδρα της με σκορ 49-79.«Θρίαμβος του Άρη στο Κύπελλο Γυναικών!», άρθρο στον ιστότοπο Sport24.gr, 9 Οκτωβρίου 2016.«Το πανόραμα της Β' φάσης του Κυπέλλου Γυναικών», άρθρο στον ιστότοπο Sdna.gr, 9 Οκτωβρίου 2016.

 Περίοδοι σε εθνικές κατηγορίες 
ΠερίοδοςΚατηγορίαΘέσηΚορυφαία Σκόρερ ΚΠΚύπελλο2004-05 2Α2 Εθνική 8 - 9-13 - - ? 3η - Α' Φάσης 3-  -  -2005-06 2Α2 Εθνική 10 - 10-16 - - ?  Β' Φάση 2-  -  -2006-07 2Α2 Εθνική 6 - 16-10 - - ?  Β' Φάση 2-  -  -2007-08 2Α2 Εθνική 7 - 13-13 - - ?  Α' Φάση 1-  -  -2008-09 2Α2 Εθνική 12 - 8-18 - - ?  Α' Φάση 1-  -  -2016-17 2Α2 Εθνική 5 - 12-8 - - Ξένια Χελιώτη Φάση των 16 4-  -  -2017-18 2Α2 Εθνική 3 Μπαράζ Ανόδου 16-6 1-0 - Ξένια Χελιώτη 2η - Α' Φάσης 2-  -  -

 Πρόσωπα 
+Διακεκριμένες καλαθοσφαιρίστριεςΕθνΟνοματεπώνυμο  Μαρία Ζαχαράκη  Νατάσα Κακλέα  Λιλιάννα Καρακασίδου  Βαρβάρα Μυλωνάκη  Κατερίνα Μούλτση  Βίλλυ Ξεπαπαδέα  Έλενα Σιδηροπούλου  Κατερίνα Σπαθάρη  Τζωάνα Ταμπάκου  Ξένια Χελιώτη

+ΠροπονητέςΕθνΟνοματεπώνυμοΘητεία  Πρόδρομος Ποτόσογλου   - 2009  Γιώργος Κατσίνης  2009 - 2010  Άγγελος Φουντουλάκης  2010 - 2011  Σωτήρης Τσαραπατσάνης  2011 - σήμερα
<div style="clear: both">

 Τρέχουσα αγωνιστική περίοδος 
Κατά την τρέχουσα αγωνιστική περίοδο, 2017-18, ο Α.Ο. Ελευθερία Μοσχάτου έλαβε μέρος στο Πρωτάθλημα της Α2 Εθνικής Κατηγορίας Γυναικών, που διοργανώνει η Ελληνική Ομοσπονδία Καλαθοσφαίρισης. Ειδικότερα τοποθετήθηκε στον Όμιλο Νότου, τον οποίο συγκρότησαν 12 στον αριθμό σύλλογοι. Ολοκλήρωσε τις αγωνιστικές του υποχρεώσεις στην 3η θέση του τελικού βαθμολογικού πίνακα, χωρίς να παρατηρηθεί ισοβαθμία με άλλη ομάδα. Στο αποτέλεσμα αυτό οδήγησε η συλλογή του από 16 νίκες και 6 ήττες, ενώ παράλληλα εξασφάλισε και την παραμονή του στην Κατηγορία.«Βαθμολογία και Αποτελέσματα Πρωταθλήματος Α2 Εθνικής Κατηγορίας Γυναικών (Όμιλος Νότου) 2017-2018», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Κορυφαία σκόρερ για το σωματείο αναδείχθηκε η Ξένια Χελιώτη (276 πόντοι), που συμπεριλήφθηκε επίσης στη δεκάδα των παραγωγικότερων σκόρερ του Πρωταθλήματος Νότου. Για τις επιδόσεις της στα εύστοχα τρίποντα διακρίθηκε επίσης η Κατερίνα Σπαθάρη (36 τρίποντα).«Η τελική κατάταξη σε πόντους και τρίποντα της Α2 γυναικών (Ομιλοι Βορρά και Νότου)», άρθρο στον ιστότοπο Tsiotras.blogspot.gr, 24 Απριλίου 2018.

Μετά την ολοκλήρωση της Κανονικής Περιόδου η Ελευθερία αγωνίστηκε σε αγώνα μπαράζ εναντίον της Αναγέννησης Νέου Ρυσίου, που είχε καταλάβει την 3η θέση στον Όμιλο Βορρά. Το παιχνίδι διεξήχθη στο ουδέτερο γήπεδο της Νέας Ιωνίας στο Βόλο. Σε αυτό νίκησε η Ελευθερία με σκορ 61-52 με αποτέλεσμα να πάρει προτεραιότητα για άνοδο στην Α1 Εθνική εφόσον προέκυπταν κενές θέσεις εκτός προγράμματος.«Στην Α1 Γυναικών τα Καλύβια – Η Ελευθερία το μπαράζ με Αναγέννηση Ρυσίου!», άρθρο στον ιστότοπο AgapoToBasket.gr, 29 Απριλίου 2018.«Στην Α1 Γυναικών τα Καλύβια - Επικράτησαν με 70-47 της Α.Ε. Πυλαίας - Δεύτερη αναπληρωματική η Ελευθερία Μοσχάτου», άρθρο στον ιστότοπο Tsiotras.blogspot.com, 29 Απριλίου 2018. Η αποχώρηση του Φάρου Κερατσινίου από την κορυφαία Κατηγορία, πράγματι, και η άρνηση της πρώτης επιλαχούσας Πυλαίας να την εκμεταλλευτεί, άνοιξαν το δρόμο της ανόδου στην Ελευθερία.«Η Ελευθερία Μοσχάτου στην Α1 Γυναικών» , άρθρο στον ιστότοπο BasketBlog.gr, 28 Ιουνίου 2018.«Στην Α1 Γυναικών η Ελευθερία Μοσχάτου!», άρθρο στον ιστότοπο SuperBasket.gr, 28 Ιουνίου 2018.

Την ίδια χρονιά το σωματείο του Μοσχάτου αγωνίστηκε δύο φορές στο θεσμό του Κύπελλο Ελλάδος. Στην 1η Αγωνιστική της Α' Φάσης νίκησε εντός έδρας την ομάδα του Ζωγράφου με σκορ 54-48.«Τεράστια πρόκριση για Χανιά», άρθρο στον ιστότοπο WBasket.gr, 17 Σεπτεμβρίου 2017.«Τα αποτελέσματα της 1ης αγωνιστικής του Κυπέλλου Γυναικών» , άρθρο στον ιστότοπο Sport24.gr, 17 Σεπτεμβρίου 2017. Εντούτοις, στη 2η Αγωνιστική ήταν η σειρά του να αποκλειστεί εκτός έδρας από το Σπόρτιγκ με σκορ 65-60 στην παράταση (55-55 κ.α.).«Στην παράταση ο Σπόρτιγκ ~ 65-60 την Ελευθερία Μοσχάτου» , άρθρο στον ιστότοπο SportsHero.gr, 24 Σεπτεμβρίου 2017.«Πρόκριση στην παράταση για τον Σπόρτιγκ», άρθρο στον ιστότοπο Tsiotras.blogspot.com, 24 Σεπτεμβρίου 2017.

Έδρα του συλλόγου είναι το Δημοτικό Κλειστό Γυμναστήριο Μοσχάτου, χωρητικότητας 330 καθήμενων θεατών. Πρόεδρος του διοικητικού συμβουλίου είναι ο Άρης Δημητρίου. Καθήκοντα πρώτου προπονητή διατηρεί ο Σωτήρης Τσαραπατσάνης με άμεσο συνεργάτη τον Γιάννη Παπαναστασίου.

 Παραπομπές 

 Εξωτερικοί σύνδεσμοι 

 Α.Ο. Ελευθερία Μοσχάτου, επίσημος ιστότοπος του συλλόγου.
 Α.Ο. Ελευθερία Μοσχάτου, παλαιότερο επίσημο ιστολόγιο του συλλόγου που διατηρείται ως αρχείο.

 «Κλειστό Γυμναστήριο Μοσχάτου» , πληροφορίες στον ιστότοπο Gipeda.gr.
 «Το φωτογραφικό λεύκωμα του τελικού Κυπέλλου ΕΣΚΑΝΑ!», φωτογραφικό αφιέρωμα της κατάκτησης του Κυπέλλου Ε.Σ.ΚΑ.Ν.Α. 2014 στον ιστότοπο WePlayBall.gr, 2 Μαρτίου 2014.
 «Κυπελλούχοι Γυναικών Ε.Σ.ΚΑ.Ν.Α. 2014», φωτογραφικό αφιέρωμα στον επίσημο ιστότοπο του συλλόγου.

Καλαθοσφαιριση Γυναικων
Κατηγορία:Ελληνικοί σύλλογοι καλαθοσφαίρισης
Κατηγορία:Σωματεία Ε.Σ.ΚΑ.Ν.Α.
Κατηγορία:Ιδρύσεις ομάδων καλαθοσφαίρισης σε άγνωστο έτος